SEGA Mega Drive Mini: Έρχεται στις 19 Σεπτεμβρίου στην Ευρώπη στα €79.99
01 Απριλίου 2019 Christos Elpidis
Ένας χρόνος πέρασε από την επίσημη ανακοίνωση του SEGA Mega Drive Mini (Genesis Mini στις ΗΠΑ) και πλέον μαθαίνουμε την ημερομηνία κυκλοφορίας, την τιμή και ορισμένους από τους 40 τίτλους που θα συνοδεύσουν τη ρετρό παιχνιδοκονσόλα της εταιρείας.
Το αρχικό πλάνο της SEGA ήταν να κυκλοφορήσει την κονσόλα μόνο στην Ιαπωνία, βασισμένη στην τεχνολογία της AtGames. Τελικά, αποφάσισε να πάρει την κατάσταση εξολοκλήρου στα χέρια της, να αναπτύξει το δικό της λογισμικό για την υποστήριξη των παιχνιδιών και να την κυκλοφορήσει σε όλο τον κόσμο.
Η επίσημη ημερομηνία κυκλοφορίας στην Ευρώπη είναι η 19η Σεπτεμβρίου 2019 σε τιμή €79.99 και το SEGA Mega Drive Mini θα περιλαμβάνει, μεταξύ άλλων, τα εξής:
Στο κουτί συμπεριλαμβάνονται, επίσης, δύο κλασικά ενσύρματα τηλεχειριστήρια, ένα USB power adapter, καλώδιο τροφοδοσίας και καλώδιο HDMI. Το μέγεθος είναι στο 55% του original SEGA Mega Drive.